
ԱՄՆ ՄԶԳ «Գյուղական տնտեսական զարգացում - նոր տնտեսական հնարավորություններ»  ծրագիր (RED - NEO)
Ծրագիրը ֆինանսավորվում է ԱՄՆ կառավարության կողմից, իրականացվում է ՔԱՐԴ Հիմնադրամի և գործընկերների կողմից։ Ծրագիրը սկսվել է 2019թ․ մարտի 1-ին և նախատեսվում է իրականացնել 5 տարվա ընթացքում։ Ծրագիրն իրականացվելու է Հայաստանի բոլոր մարզերում, ԱՄՆՄԶԳ-ի կողմից հաստատված 60 համայնքներում։ 
Ծրագրի նպատակն է աջակցել գյուղական փոքր բիզնեսներին ՝
· Բացահայտել հավելյալ եկամտի հնարավորությունները և այդ հնարավորությունները վերածել կայուն տնտեսական գործունեության,
·  Օգնել գյուղացիական տնտեսություններին ավելացնել իրենց եկամուտները շուկաներ մուտք գործելու միջոցով։
Ծրագրի առաջնային թիրախ խմբերն են.  
· Գյուղական բնակչությունը` հատկապես երիտասարդները, 
· Մասնավոր գյուղացիական տնտեսությունները (փոքր և միջին),
· Գյուղացիական կոոպերատիվները,
· Սննդի վերամշակման ձեռնարկությունները և առևտրային կազմակերպությունները 
· Գյուղատնտեսական Սպասարկման Կենտրոնները (ԳՍԿ-ները)
· Հայաստանի Ազգային Ագրարային Համալսարանը:
Ծրագրի թիրախային արժեշղթաներն են․
· Այգեգործությունը (բարձր արտադրողականության և սերտիֆիկացված տնկիներ)՝
· Պտղաբուծությունը,
· Հատապտուղների մշակությունը,
· Խաղողագործությունը,
· Պտղի վերամշակումը,
· Ջերմոցային և ջերմատնային գործունեությունը,
· Տնկարանային տնտեսությունները (արդյունավետ և սերտիֆիկացված սորտեր աճեցնող),
· Գյուղտեխնիկայի սպասարկումն ու նորոգումը, 
· Որոշ ներդրումային ծրագրեր կուղղվեն  նաև զբոսաշրջության  (F&B),(F2T) և մեղվաբուծության արժեշղթաներում զարգացման պոտենցիալ ունեցող ծրագրերին։

Ծրագրի իրականացման հիմնական ուղղություները / բաղադրիչները հետևյալն են․
1. Գյուղատնտեսական եկամուտների աճ և աղբյուրների դիվերսիֆիկացում,
· Աջակցություն գյուղացիական տնտեսություններին և փոքր բիզնեսներին՝ շուկայական համակարգի զարգացման խթանման միջոցով,
· Տեխնիկական աջակցություն գյուղացիական տնտեսություններին խորհրդատվություն մատուցող կառույցներին և դրանց զարգացում, դրանց միջոցով գուղացիական տնտեսություններին մեծածավալ խորհրդատվության մատուցում
· Գործարար կապերի զարգացում։
2. Շուկայի հասանելիության բարելավում․ ծրագրի թիրախ արժեշղթաների զարգացում, օժանդակություն գյուղացիական տնտեսությունների և ընտրված արժեշղթաներում հնարավոր գործընկերների միջև գործնական կապերի ձևավորմանը։
3. Փոքր Դրամաշնորհների հատկացում։

Ծրագրի Փոքր Դրամաշնորհների (ՓԴ) հատկացման պայմանները և սահմանափակումները
· Ծրագրերն իրականացվելու են Հայաստանի Հանրապետության  10 մարզերի 60 համայնքներում,
· Տրամադրվելու է 100 դրամաշնորհ որոնք ընտրվելու են 3000-ից ավել վերապատրաստում ստացած մասնակիցներից,
· Դրամաշնորհները տրամադրվելու են բացառապես ապրանքային տեսքով
· Շահառուների սեփական ներդրումը պետք է կազմի ներկայացված ծրագրի 70%-ը, 
· Առավելագույն ֆինանսավորումը չի գերազանցի 15,000 ԱՄՆ դոլարը
· [bookmark: _GoBack]ՓԴ աջակցությունը չի կարող ներառել շրջանառու միջոցներ (աշխատավարձեր, ներդրանքներ, կոմունալ վճարներ), հարկեր, շինարարական ծախսեր, մեղվապահության մեջ փեթակների տրամադրում, վերամշակման համար հումքի ձեռք բերում  և այլն:

ՓԴ հատկացման գործընթացում առաջնայնություն կտրվի այն հայտերին, որոնք․
· կունենան առաջարկվող ոլորտում գործունեության փաստացի հիմնավորվող փորձառություն,
· կունենան կենսունակության և իրագործելիության բարձր ցուցանիշներ,
· կապահովեն գյուղատնտեսական և հարակից եկամտի ակնառու աճ,
· կապահովեն գյուղատնտեսական և հարակից եկամտի աղբյուրների ավելացում,
· կստեղծեն նոր աշխատատեղեր, կամ կապահովեն զբաղվածության աճ,
· կներգրավեն կանանց և երիտասարդներին,
· կնպաստեն տվյալ և հարակից բնակավայրերում շուկայական համակարգի ձևավորմանը և զարգացմանը, ուղղահայաց և զուգահեռ համագործակցություն կապահով կոնկրետ արժեշղթաներում ֆերմերների, վերամշակողների, միջնորդների, առևտրականների փոխշահավետ համագործակցություն, կապահովեն առկա գործընկերների ցանկի ընդլայնում։

Օրինակ՝ եթե դուք միրգ վերամշակող եք և ցանկանում եք դիմել դրամաշնորհին սարքավորումներ ձեռք բերելու և հետևաբար ձեր արտադրության, շուկայահանման ծավալները ավելացնելու համար, ապա ձեր հայտադիմումը կունենա առավելություն եթե դուք նախատեսեք մթերել հավելյալ հումք այլ գյուղացիական տնտեսություններից, կամ շուկայահանել նրանց արտադրանքը՝ ստեղծելով գիտելիքների և եկամտի ստացման նոր աղբյուրներ վերջիններիս համար։

